smcproject/ml-wiki-sentences huggingface dataset:
നേഹാ രാജ്‍പാൽ ഇന്ത്യൻ സിനിമാരംഗത്തെ ഒരു നിർമ്മാതാവും ഗായികയും അവതാരികയുമാണ്.
പ്രധാനമായി മറാത്തി പ്രാദേശിക സംഗീത രംഗത്താണ് പ്രവർത്തിക്കുന്നതെങ്കിലും ഹിന്ദി ചിത്രങ്ങളിലും ഗാനങ്ങൾ ആലപിക്കാറുണ്ട്.
ചന്ദ്‍ന എന്ന പേരിൽ 1978 ജൂൺ 23 ന് ആണ് അവർ ജനിച്ചത്.
ബംഗാളി, കന്നഡ, തെലുങ്ക്, സിന്ധി, ഗുജറാത്തി, ചത്തീസ്‍ഗർഹി എന്നിങ്ങനെയുള്ള പ്രാദേശികഭാഷകളിലും ഗാനാലാപനം നടത്താറുണ്ട്.
നേഹ രാജ്‍പാൽ പ്രൊഡക്ഷൻസ് എന്ന പേരിലുള്ള നിർമ്മാണക്കമ്പനിയുടെ ബാനറിൽ അവർ തൻറെ ആദ്യ മറാത്തി ചിത്രമായ "ഫോട്ടോകോപ്പി" നിർമ്മിച്ചു.
ഈ ചിത്രത്തിന് കഥയെഴുതിയത് ദേശീയ അവാർഡ് ജേതാവായ വിജയ് മൌര്യ യും യോഗേഷ് വിനായക് ജോഷിയുമായിരുന്നു.
ചിത്രം 2016 ൽ റിലീസ് ചെയ്തു.
അവലംബം ↑ http://marathistars.com/news/photo-copy-revealed/ ↑ https://m.youtube.com/watch?v=xg6tvO_31Hs ↑ ↑ ↑
നേർധാരാ വൈദ്യുതി ഇംഗ്ലീഷ് വിലാസം https://ml.wikipedia.org/wiki/Direct_current നേർധാര വിവിധ സ്രോതസ്സുകളിൽ നിന്നും
നേർധാരാ വൈദ്യുതി (Direct Current (DC) (ചുരുക്കം: ഡി.സി.)), വൈദ്യുത പൊട്ടൻഷ്യൽ കുറവുള്ള ഇടത്തു നിന്ന് കൂടിയ ഇടത്തേക്ക് ഒരേ ദിശയിലുള്ള ഇലക്ട്രോണുകളുടെ തുടർച്ചയായ പ്രവാഹം.
ലോഹങ്ങളിലും മറ്റും ഇലക്ട്രോണുകളാണ് വൈദ്യുതചാർജ് വഹിക്കുന്നത്‍, എന്നാൽ ലായനികളിൽ (ആംഗലേയം: electrolyte) വൈദ്യുത ചാർജ് വഹിക്കുന്നത് ഇലക്ട്രോണുകളല്ല മറിച്ച് അയോണുകളാണ്.
ഇത്തരം സന്ദർഭങ്ങളിൽ ഒരേദിശയിലുള്ള കണങ്ങളുടെ തുടർച്ചയായ സഞ്ചാരത്തെ നേർധാര എന്നു വിളിക്കാം.
നേർധാരയെ മുൻ‌കാലങ്ങളിൽ ഗാൽ‌വനിക് ധാര (ആംഗലേയം: Galvenic Current) എന്നും വിളിച്ചിരുന്നു.
വ്യവസായികമായ വിദ്യുച്ഛക്തി വിതരണത്തിന് നേർധാ‍രയായിരുന്നു ആദ്യകാലങ്ങളിൽ ഉപയോഗിച്ചിരുന്നത്.
പത്തൊമ്പതാം നൂറ്റാണ്ടിൽ തോമസ് ആൽ‌വാ എഡിസൺ ആയിരുന്നു ഈ രീതി ആദ്യമായി വികസിപ്പിച്ചത്.
എന്നാൽ വോൾട്ടതക്ക് വ്യത്യാസം വരുത്തുന്നതിലും (ആംഗലേയം: transformation) പ്രേഷണത്തിലും (ആംഗലേയം: transmission) ഉള്ള മേന്മയും ലാളിത്യവും പ്രത്യാവർത്തിധാ‍രയുടെ ഉപയോഗം വർദ്ധിപ്പിച്ചു.
ഇക്കാരണം കൊണ്ടു തന്നെ എല്ലാത്തരം വൈദ്യുതവിതരണത്തിനും പ്രത്യാവർത്തിധാരയാണ് ഇപ്പോൾ ഉപയോഗിക്കുന്നത്.
ഉപയോഗങ്ങൾ നേർധാരയിൽ പ്രവർത്തിക്കുന്ന ഉപകരണങ്ങളിൽ അതു സൂചിപ്പിക്കുന്നതിനുള്ള ചിഹ്നം
നേർധാര ഉപയോഗിക്കുന്ന ഉപകരണങ്ങൾ ലഭ്യമായ പ്രത്യാവർത്തിധാരയെ അപേക്ഷിച്ച് താരതമ്യേന കുറഞ്ഞ വോൾട്ടതയിലാണ് പ്രവർത്തിക്കുന്നത്.
ഉപകരണങ്ങളിലൂടെയുള്ള വൈദ്യുതപ്രവാഹത്തിന്റെ ദിശയും വളരെ പ്രധാനമാണ്.
അതിനാൽ പ്രത്യേകതരം സോക്കറ്റുകളും സ്വിച്ചുകളും മറ്റും ഇവ ഉപയോഗപ്പെടുത്തുന്നു.
കുറഞ്ഞ വോൾട്ടതയിൽ പ്രവർത്തിക്കുന്ന മിക്കവാറും ഉപകരണങ്ങളും നേർധാരയാണ് ഉപയോഗപ്പെടുത്തുന്നത്.
ഡ്രൈസെൽ , സൌരോർജ്ജ സെല്ലുകൾ പോലുള്ള ബാറ്ററികളാണ് ഇത്തരം ഉപകരണങ്ങളിലെ നേർധാരാ സ്രോതസ്സ്.
വാഹനങ്ങളിലും വൈദ്യുതാവശ്യങ്ങൾക്കു വേണ്ടി നേർധാര ഉപയോഗിക്കുന്നു.
വാഹനങ്ങളിലെ ജനിത്രം അഥവാ ഡൈനമോ, പ്രത്യാവർത്തിധാരയാണ് ഉണ്ടാക്കുന്നതെങ്കിലും റെക്റ്റിഫയർ ഉപയോഗിച്ച് നേർധാരയാക്കി മാറ്റിയാണ് ഉപയോഗിക്കുന്നത്.
മിക്കവാറും ഇലക്ട്രോണിക് ഉപകരണങ്ങളും നേർധാരയിൽ ആണ് പ്രവർത്തിക്കുന്നത്.
സാധാരണ ലഭ്യമാകുന്ന പ്രത്യാവർത്തിധാരയെ നേർധാരയാക്കി മാറ്റാനായി, ഇത്തരം ഉപകരണങ്ങളുടെ കൂടെ ഒരു നേർധാര പവർ സപ്ലൈ കൂടെ ഉപയോഗിക്കുന്നു.
ഇന്ധന സെല്ലിൽ (ഹൈഡ്രജനും ഓക്സിജനും ഉപയോഗപ്പെടുത്തി ഇതിൽ വൈദ്യുതി നിർമ്മിക്കുന്നു. ഉപോൽപ്പന്നമായി ജലമാണ് ഇതിൽ ഉണ്ടാകുന്നത്) നിന്നും നേർധാരയാണ് ലഭിക്കുന്നത്.
നേർധാര ഉപയോഗപ്പെടുത്തുന്ന മറ്റൊരു പ്രധാന മേഖലയാണ് വിദൂര വിനിമയം (ആംഗലേയം: telecommunication).
കൂടിയ വോൾട്ടതയിലുള്ള നേർധാര ദീർഘദൂര വിദ്യുച്ഛക്തി പ്രേഷണത്തിന് ഇപ്പോൾ ഉപയോഗപ്പെടുത്തുന്നുണ്ട്.
പ്രത്യാവർത്തിധാരാ വൈദ്യുതി
[[വർഗ്ഗം:വൈദ്യുതി] Current is most powerful Metirial That's why all countrys using this matched.
നേഹ മഹാജൻ ഇംഗ്ലീഷ് വിലാസം https://ml.wikipedia.org/wiki/Neha_Mahajan
ഒരു ഇന്ത്യൻ ചലച്ചിത്രനടിയും മോഡലുമാണ് നേഹ മഹാജൻ .
മറാത്തി സിനിമകളിലും നാടകങ്ങളിലും അഭിനയിച്ചിട്ടുള്ള ഇവർ മലയാള ചലച്ചിത്രരംഗത്തും പ്രവർത്തിച്ചിട്ടുണ്ട്.
സൽമാൻ റുഷ്ദിയുടെ മിഡ്നൈറ്റ്'സ് ചിൽഡ്രൻ എന്ന പുസ്തകത്തെ ആസ്പദമാക്കി 2012-ൽ ദീപ മേഹ്ത സംവിധാനം ചെയ്ത അതേപേരിലുള്ള ചലച്ചിത്രത്തിലെ അഭിനയത്തിലൂടെയാണ് നേഹ മഹാജൻ ബോളിവുഡിലേക്കു കടന്നുവരുന്നത്.
2013-ൽ മാധവ് വസേ സ്റ്റേജ് പ്രൊഡക്ഷൻസ് നിർമ്മിച്ച ഹാംലെറ്റ് എന്ന മറാഠി നാടകത്തിൽ 'ഒഫീലിയ' എന്ന കഥാപാത്രത്തെ അവതരിപ്പിച്ചത് നേഹയായിരുന്നു.
തുടർന്ന് ആജോബ (2013), ഫീസ്റ്റ് ഓഫ് വാരണാസി (2013) എന്നീ ചിത്രങ്ങളിലും അഭിനയിച്ചു.
2015-ൽ സന്തോഷ് ബാബുസേനൻ, സതീഷ് ബാബുസേനൻ എന്നിവർ സംവിധാനം ചെയ്ത ചായം പൂശിയ വീട് എന്ന മലയാള ചലച്ചിത്രത്തിൽ നായികയായി.
ഈ ചിത്രത്തിലെ ചില രംഗങ്ങളിൽ നേഹ നഗ്നയായി അഭിനയിച്ചത് വലിയ വിവാദമായിരുന്നു.
1990 ഓഗസ്റ്റ് 18-ന് മഹാരാഷ്ട്രയിലെ പൂനെയിലാണ് നേഹ മഹാജന്റെ ജനനം.
സിത്താർ സംഗീതജ്ഞനായ പണ്ഡിറ്റ് വിദുർ മഹാജനാണ് പിതാവ്.
അമേരിക്കയിലെ ടെക്സസിലുള്ള ട്രിംപിൾ ടെക് ഹൈസ്കൂളിലെ അഭിനയപഠനത്തിനുശേഷം പൂനെ സർവകലാശാലയിൽ നിന്ന് എം.ഫിൽ.
നേടിയ നേഹ മറാത്തി , ഇംഗ്ലീഷ് , ഹിന്ദി , മലയാളം , ഒഡിയ എന്നീ ഭാഷകളിലെ നാടകങ്ങളിലും സിനിമകളിലും അഭിനയിച്ചിട്ടുണ്ട്.
നേഹ മഹാജാൻ അഭിനയിക്കുന്ന ആദ്യത്തെ മലയാളചലച്ചിത്രമാണ് ചായം പൂശിയ വീട് (2015).
ഈ ചിത്രത്തിൽ നേഹ അവതരിപ്പിക്കുന്ന 'വിഷയ' എന്ന നായികാ കഥാപാത്രത്തിന്റെ മാറിടം ഭാഗികമായി പ്രദർശിപ്പിക്കുന്ന മൂന്നു രംഗങ്ങളുണ്ടായിരുന്നു.
അതിനാൽ ചിത്രത്തിനു പ്രദർശനാനുമതി നൽകാൻ സെൻസർ ബോർഡ് തയ്യാറായില്ല.
സെൻസർ ബോർഡിന്റെ നടപടിക്കെതിരെ ചിത്രത്തിന്റെ സംവിധായകരും നേഹ മഹാജനും രംഗത്തെത്തിയിരുന്നു.
സെൻസർ ബോർഡ് പ്രദർശനാനുമതി നിഷേധിച്ച ഈ ചിത്രം ആ വർഷത്തെ കേരളാ രാജ്യാന്തര ചലച്ചിത്രോത്സവത്തിൽ പ്രദർശിപ്പിക്കുകയുണ്ടായി.
ചലച്ചിത്രങ്ങൾ വർഷം സിനിമ ഭാഷ കഥാപാത്രം കുറിപ്പുകൾ 2017 ടിടിഎംഎം മറാത്തി രാജശ്രീ 2016 വൺവേ ടിക്കറ്റ് മറാത്തി ഉർവ്വശി 2016 യൂത്ത് മറാത്തി 2016 ഫ്രണ്ട്സ് മറാത്തി 2015 ചായം പൂശിയ വീട് മലയാളം വിഷയ 2015 Nilkanth Master മറാത്തി 2015 Coffee Ani Barach Kahi മറാത്തി ആഭ 2014 ഫീസ്റ്റ് ഓഫ് വാരണാസി ഹിന്ദി മായ 2014 ആജോബ മറാത്തി 2012 മിഡ്നൈറ്റ്സ് ചിൽഡ്രൻ ഇംഗ്ലീഷ് നസീം അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നേഹ മഹാജൻ
നേഹ ഹിംഗെ ഇംഗ്ലീഷ് വിലാസം https://ml.wikipedia.org/wiki/Neha_Hinge
നേഹ ഹിംഗെ (ജനനം: 30 ഏപ്രിൽ 1991) ഒരു ഇന്ത്യൻ മോഡലും അഭിനേത്രിയുമാണ്.
2010 ഫെമിന മിസ്സ് ഇന്ത്യ മത്സരത്തിൽ രണ്ടാം സ്ഥാനക്കാരിയായി.
മിസ്സ് ഇന്റർനാഷണൽ ആയി 2010- ൽ ഇന്ത്യയെ പ്രതിനിധീകരിച്ചു.
മിസ്സ് ഇന്റർനാഷണൽ 2010 മത്സരത്തിലെ ഏറ്റവും മികച്ച 15 സ്ഥാനാർത്ഥികളിൽ ഒരാളായിരുന്നു നേഹ.
രതി അഗ്നിഹോത്രിയുടെ മകൻ തനുജ് വീർവാനിയോടൊപ്പം ബോളിവുഡിൽ അരങ്ങേറ്റം കുറിച്ചു.
ഫിലിമോഗ്രാഫി Year Film Role Notes 2013 Luv U Soniyo Soniyo Bollywood debut 2015 Sagaptham Neha Tamil debut 2017 Srivalli Srivalli Telugu debut 2017 Tiger Zinda Hai Maria ഇതും കാണുക Ankita Shorey Nicole Faria അവലംബം ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് നേഹ ഹിംഗെ Neha Hinge എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടോഫൽ
ഇംഗ്ലീഷ് മാതൃഭാഷയല്ലാത്ത വ്യക്തികളുടെ ഇംഗ്ലീഷ് ഭാഷപ്രാവീണ്യം നിർണ്ണയിക്കാൻ നടത്തുന്ന ഒരു പരീക്ഷയാണ് ടോഫൽ അഥവാ Test of English as a Foreign Language.
ഇംഗ്ലീഷ് മുഖ്യഭാഷയായുള്ള നിരവധി നാടുകളിൽ പഠനത്തിനായി എത്തുന്ന വിദേശ വിദ്യാർത്ഥികൾ ടോഫൽ പരീക്ഷയിരുന്നു നിശ്ചിത സ്കോർ നേടിയിരിക്കണമെന്ന് സർവ്വകലശാലകൾ നിർദ്ദേശിക്കുന്നു.
ഇത്തരത്തിൽ വിദേശിയരുടെ ഇംഗ്ലീഷ് പരിജ്ഞാനം അളക്കുന്ന രണ്ട് മുഖ്യ പരീക്ഷാ സംവിധാനങ്ങളാണ് ടോഫൽ പരീക്ഷയും , ഐ.ഇ.
എൽ. ടി. എസ് പരീക്ഷയും.
ടോഫൽ അമേരിക്കൻ സർവ്വകലാശാലകൾക്കും , ഐ.ഇ.
എൽ.ടി.എസ് ബ്രിട്ടണിൽ പഠനത്തിനും വിദേശിയർക്ക് നിർബന്ധിത പ്രവേശന മാനദണ്ഡമാണ്.
നടത്തിപ്പുകാർ
ടി.എസ് അഥവാ Education Testing Service എന്ന സ്വകാര്യ സന്നദ്ധ സംഘടനയാണ് പരീക്ഷ രൂപകല്പന ചെയ്തു, നടത്തി, ഫലങ്ങൾ വിദ്യാഭ്യാസ/ഇതര സ്ഥാപനങ്ങൾക്ക് അയച്ച കൊടുക്കുന്നത്.
ഒരു പരീക്ഷയിൽ ലഭിക്കുന്ന ഫലം രണ്ട് വർഷത്തേക്ക്പ്രാബല്യത്തിൽ ഉണ്ടായിരിക്കും.
പരീക്ഷ രീതി.
1964ൽ തുടങ്ങിയ ടോഫൽ, ആദ്യം കടലാസധിഷ്ഠിതവും, പിന്നീട് കമ്പ്യൂട്ടർ നിർണ്ണിതവും ,2005മുതൽക്ക് ഇന്റർനെറ്റ് അധിഷ്ഠിതവുമാണ്.
വായന ഗ്രഹണം, ശ്രവണപ്രാപ്തി, സംഭാഷണപ്രാവീണ്യം , എഴുത്ത്
എന്നീ നാലു മേഖലകളിലാണ് മൽസരാർത്ഥികൾ പരീക്ഷിക്കപ്പെടുന്നത്.
പുറത്തേയ്കുള്ള കണ്ണികൾ ETS Official TOEFL Site TOEFL Junior ↑ 1 2 3 ↑ ↑ ↑
ടോബ തടാകം ഇംഗ്ലീഷ് വിലാസം https://ml.wikipedia.org/wiki/Lake_Toba
ഇന്തോനേഷ്യയിലെ സുമാത്രയില െ ഒരു അഗ്നിപർവ്വജന്യ  തടാകമാണ് ടോബ തടാകം (Lake Toba) ( Danau Toba ).
അഗ്നിപർവ്വത ഗർത്തം ഉള്ള വലിയ തടാകമാണിത്.
100 കിലോമീറ്റർ നീളവും 30 കിലോമീറ്റർ വീതിയുമുള്ള ഈ തടാകത്തിന് 505 മീറ്റർ (1666 അടി) ആഴമാണുള്ളത്.
വടക്കൻ ഇന്തോനേഷ്യൻ ദ്വീപിന്റെ മധ്യഭാഗത്തായാണ് ഈ തടാകം സ്ഥിതി ചെയ്യുന്നത്.
ഉപരിതലത്തിൽ നിന്നും 900 മീറ്റർ ഉയരത്തിൽ ആണ് സ്തിഥി ചെയ്യുന്നത്.
ലോകത്തിലെ ഏറ്റവും വലിയ അഗ്നിപർവ്വജന്യ തടാകമാണിത്.
ഇന്തോനേഷ്യയിലെ ഏറ്റവും വലിയ തടാകവും ടോബയാണ്.
69,000-മുതൽ 77,000 ഇടയിലുള്ള വർഷങ്ങൾക്കു മുമ്പ് ഏറ്റവും തീവ്രതയുള്ള അഗ്നിപർവ്വത സ്ഫോടനം ടോബതടാക പ്രദേശത്ത് നടന്നതായി രേഖപ്പെടുത്തിയിട്ടുണ്ട്, ഇതാണ് കഴിഞ്ഞ രണ്ടരകോടി വർങ്ങൾക്കിടയിലെ ഏറ്റവും വലിയ സ്ഫോടനമായാണ് ഇതിനെ കണക്കാഖ്കുന്നത്.
ടോബ കറ്റാസ്ട്രോഫി സിദ്ധാന്തമനുസരിച്ച് ആഗോളതലത്തിൽ മനുഷ്യകുലത്തിനുണ്ടായ പ്രത്യാഘാതമുണ്ടാക്കിയ ഒരു സംഭവമായാണ് കണക്കാക്കുന്നത്.
ആ സ്ഫോടനത്തിന്റെ ഫലമായി ആഗോളതാപനില 3 മുതൽ 5 ‍ഡിഗ്രി സെന്റീഗ്രേഡ് വരെയും ഉയർന്ന പ്രദേശങ്ങളിൽ 15 ‍ഡിഗ്രി സെന്റീഗ്രേഡ് വരെയും താഴാനിടയായി.
ഈ സ്ഫോടനഫലമായി വളരെ ദൂരതിതലുള്ള കിഴക്കൻ ആഫ്രിക്കയിൽ സ്തിഥി ചെയ്യുന്ന മലാവി തടാകത്തിലേക്ക് നല്ല ഒരളവിൽ ചാരങ്ങൾ അടിഞ്ഞിട്ടുണ്ടായിരുന്നു എന്നും എന്നാൽ ഈ സ്ഫോടനം വഴി കിഴക്കൻ ആഫ്രിക്കയിൽ കാര്യമായ കാലാവസ്ഥാ വ്യതിയാനങ്ങൾ ഉണ്ടായില്ലെന്നും മലാവി തടാകത്തെക്കുറിച്ചുള്ള പഠനങ്ങളിൽ വ്യക്തമാക്കുന്നുണ്ട്.
ഭൂഗർഭശാസ്‌ത്രം ടോബ തടാകത്തിലെ ഹാങിംഗ് സ്റ്റോൺ
The Toba caldera complex in Northern Sumatra, comprises four overlapping volcanic craters that adjoin the Sumatran "volcanic front."
The fourth and youngest caldera is the world's largest Quaternary caldera ( 100 by 30 km (62 by 19 mi) ) and intersects the three older calderas.
An estimated 2,800 km 3 (670 cu mi) of dense-rock equivalent pyroclastic material, known as the youngest Toba tuff , was released during one of the largest explosive volcanic eruptions in recent geological history.
Following this eruption, a resurgent dome formed within the new caldera, joining two half-domes separated by a longitudinal graben.
പ്രധാന സ്ഫോടനങ്ങൾ ഭൂപടത്തിൽ ചുവന്നതായി അടയാളപ്പെടുത്തിയതാണ് ടോബ തടാകം
ഇന്ന് ടോബ തടാകം സ്ഥിതി ചെയ്യുന്ന പ്രദേശത്ത് ഏകദേശം  75000±900 വർങ്ങൾക്കു മുമ്പാണ് Tടോബ അഗ്നിപർവ്വത സ്ഫോടനം സംഭവിച്ചത്.
അഗ്നി പർവ്വത സ്ഫോടന തീവ്രതാ സൂചകത്തിൽ 8 രേഖപ്പെടുത്തിയ സ്ഫോടനമായിരുന്നു അത്.
ടോബ നദിയുടേയും പരിസരപ്രദേശത്തിന്റേയും ഉപഗ്രഹചിത്രം
സ്ഫോടനം നടന്ന വർഷം കൃത്യമായി പറയാൻ സാധ്യമല്ലെങ്കിലും ചാരങ്ങൾ നിക്ഷേപിക്കപ്പെട്ട രീതി അനുസരിച്ച് ഒരു മൺസൂൺ കാലത്താണ് ഇത് സംഭവിച്ചതെന്ന് കരുതപ്പെടുന്നു.
കുറേ വർഷത്തേക്ക് ആഗോലതാപനില 3.0 മുതൽ 3.5 °C (5 to 6 °F)  കുറയാൻ കാരണമായ ഈ അഗ്നി പർവ്വത സ്ഫോടനം ഏകദേശം രണ്ടാഴ്ച പരെ നിലനിന്നതായി പറയപ്പെടുന്നു.
ഈ സ്ഫോടനത്തിനു ശേഷം ടോബയിൽ പിന്നീട് അഗ്നിപർവ്വത സ്ഫോടനങ്ങളോന്നും രേഖപ്പെടുത്തിയിട്ടില്ലെന്നും സ്ഫോടനം മൂലം സൾഫ്യൂരിക്കാസിഡിന്റെ വൻ നിക്ഷേപം ദീർഘ കാല പ്രത്യാഗാതങ്ങൾക്കൊന്നും കാരണമായില്ലെന്നും പഠനങ്ങൾ വ്യക്തമാക്കുന്നുണ്ട്.
ജന്തു വർഗ്ഗവും സസ്യ വർഗ്ഗവും ചിത്രശാല Lake Toba Aerial View Aerial view of the southern shore with Sibandang Island visible in the background View of the lake with an example of Batak architecture in the foreground.
Traditional Batak house at Ambarita, Lake Toba Sipiso-Piso Waterfall Lake Toba from Tongging Village, near Sipiso-Piso Waterfall Lake Toba featured in 1,000-rupiah banknote Details of carvings on the prow of a Toba Batak canoe അവലംബം കൂടുതൽ വായനയ്ക്ക പുറത്തേക്കുള്ള കണ്ണികൾ Toba, Sumatra, Indonesia – Volcano.oregonstate.edu Accessed 11 December 2005 Stanley H. Ambrose, Volcanic Winter, and Differentiation of Modern Humans Accessed 11 December 2005 Joel Achenbach, Who Knew , National Geographic Accessed 11 December 2005 (Lake Toba Ecosystem Management Plan) From laketoba.org Archived 2015-11-16 at the Wayback Machine .
Magma 'Pancakes' May Have Fueled Toba Supervolcano
ടോമിൻ തച്ചങ്കരി ഇംഗ്ലീഷ് വിലാസം https://ml.wikipedia.org/wiki/Tomin_Thachankary
കേരള പോലീസിലെ 1987 ബാച്ച് ഐ.പി.എസ്. ഉദ്യോഗസ്ഥനായിരുന്നു ടോമിൻ .
ജെ.തച്ചങ്കരി .
കേരള പോലീസിൽ ഡി.ജി.പി. പദവിയിലിരുന്ന തച്ചങ്കരി 2021 മെയ് 27 മുതൽ 2023 ജൂലൈ 31 വരെ സംസ്ഥാന മനുഷ്യവകാശ കമ്മീഷനിൽ ഇൻവിസ്റ്റിഗേഷൻ ഡയറക്ടർ ജനറലായും പ്രവർത്തിച്ചു.
2020 സെപ്റ്റംബർ ഒന്നിന് (എക്സ് കേഡർ) ഡി.ജി.പി പദവി ലഭിച്ചു.
കെ.എഫ്.സി. സി.എം.ഡി, ക്രൈംബ്രാഞ്ച് എ.ഡി.ജി.പി, ഫയർഫോഴ്സ് മേധാവി, കെ.എസ്.ആർ.ടി.സി. എം.ഡി, പോലീസ് ഹെഡ്ക്വാർട്ടേഴ്സ് എ.ഡി.ജി.പി, ട്രാൻസ്പോർട്ട് കമ്മീഷണർ,  കണ്ണൂർ റെയ്ഞ്ച് ഐ.ജി, എറണാകുളം ക്രൈം ബ്രാഞ്ച് ഡി.ഐ.ജി, ജില്ലാ പോലീസ് മേധാവി എന്നീ പദവികളിൽ പ്രവർത്തിച്ചിട്ടുണ്ട്.
36 വർഷത്തെ പോലീസ് ജീവിതത്തിനൊടുവിൽ 2023 ജൂലൈ 31ന് സർവീസിൽ നിന്ന് വിരമിച്ചു.
ഇടുക്കി ജില്ലയിലെ തൊടുപുഴ താലൂക്കിൽ കലയന്താനി ആണ് സ്വദേശം.
വിദ്യാഭ്യാസം പിന്നീട് ചങ്ങനാശ്ശേരിയിൽ ആയിരുന്നു.
എക്സൈസ് ഇൻസ്പെക്ടർ ആയിരുന്ന ജോസഫ് തോമസിന്റേയും പ്രഥമാധ്യാപിക ആയിരുന്ന തങ്കമ്മയുടേയും അഞ്ചു മക്കളിൽ നാലാമനായി 1963 ജൂലൈ 29-ന് ആണ് ജനനം.
ചങ്ങനാശ്ശേരിയിൽ സ്കൂൾ കോളേജ് വിദ്യാഭ്യാസം പൂർത്തിയാക്കിയ ടോമിൻ തച്ചങ്കരി സംഗീത സംവിധാനത്തിലായിരുന്നു ആദ്യം ശ്രദ്ധ കേന്ദ്രീകരിച്ചിരുന്നത്.
പിന്നീട് സിവിൽ സർവ്വീസിൽ ചേർന്നു.
ഇൻഡ്യൻ പോലീസ് സർവീസ്
സിവിൽ സർവീസ് പരീക്ഷ പാസായതിനു ശേഷം ഐ.പി.എസ് തിരഞ്ഞെടുത്തു.
1987 ബാച്ച് 
ഐ.പി.എസ് ഉദ്യോഗസ്ഥനായ ടോമിൻ തച്ചങ്കരി 1991-ൽ ആലപ്പുഴയിൽ
എ.എസ്.പി.യായ ശേഷം പിന്നീട് ഇടുക്കി, കോഴിക്കോട്, എറണാകുളം, പാലക്കാട്, കണ്ണൂർ എന്നിവിടങ്ങളിൽ ജില്ലാ പോലീസ് മേധാവി ആയി സ്ഥാനമേറ്റു.
2005-ൽ ഡി.ഐ.ജി.
2009-ൽ ഐ.ജി. 
2015-ൽ എ.ഡി.ജി.പി സ്ഥാനങ്ങളിലൂടെ കേരളാ പോലീസിൻ്റെ അമരത്ത് എത്തി.
2020 ഓഗസ്റ്റ് 31 ന് വിജിലൻസ് ഡയറക്ടർ ആയിരുന്ന എൻ.ശങ്കർ റെഡ്ഢി സർവീസിൽ നിന്ന് വിരമിച്ച ഒഴിവിൽ സംസ്ഥാന എക്സ് കേഡർ ഡി.ജി.പി ആയി തിരഞ്ഞെടുക്കപ്പെട്ടു.
2021 ജനുവരി 12ന് ഐ.പി.എസ് അസോസിയേഷൻ സംസ്ഥാന പ്രസിഡൻ്റായി ടോമിൻ തച്ചങ്കരിയെ തിരഞ്ഞെടുത്തു.
നിലവിലെ പ്രസിഡൻറായിരുന്ന ഡി.ജി.പി ആർ. ശ്രീലേഖ സർവീസിൽ നിന്ന് വിരമിച്ചതിനെ തുടർന്നാണിത്.
36 വർഷത്തെ ഐ.പി.എസ് കരിയർ പൂർത്തിയാക്കിയ സംസ്ഥാന പോലീസിലെ സീനിയർ ഡി.ജി.പിയായ തച്ചങ്കരി 2023 ജൂലൈ 31ന് സർവീസിൽ നിന്ന് വിരമിച്ചു.
കേരളാ പോലീസ്
2023 ജൂലൈ 31ന് 36 വർഷത്തെ പോലീസ് ജീവിതത്തിനൊടുവിൽ സർവീസിൽ നിന്ന് വിരമിക്കുമ്പോൾ സംസ്ഥാന പോലീസിൽ ഡി.ജി.പി റാങ്കിലെ സീനിയോരിറ്റിയിൽ ഒന്നാമനായിരുന്നു 1987 ബാച്ച് ഐ.പി.എസ് ഓഫീസറായിരുന്ന ടോമിൻ തച്ചങ്കരി.
സംസ്ഥാന ഡി.ജി.പിയായിരുന്ന ലോക്നാഥ് ബെഹ്‌റ,
ജയിൽ ഡി.ജി.പിയായിരുന്ന ഋഷിരാജ് സിംഗ് എന്നിവർ 2021 ജൂൺ 30നും, ജൂലൈ 31നും സർവീസിൽ നിന്ന് വിരമിച്ചതോടെയാണ് തച്ചങ്കരി ഒന്നാം സ്ഥാനത്തേക്ക് ഉയർന്നത്.
കേന്ദ്ര സർവീസിൽ ഡെപ്യൂട്ടേഷനിലുള്ള അരുൺ കുമാർ സിൻഹ, വിജിലൻസ് ഡയറക്ടറായിരുന്ന കെ.സുദേഷ്കുമാർ, സംസ്ഥാന പോലീസ് മേധാവിയായ വൈ.അനിൽ കാന്ത്, ഫയർഫോഴ്സ് മേധാവി ബി.സന്ധ്യ എന്നിവരാണ് തച്ചങ്കരിക്ക് തൊട്ടുപിന്നിലുള്ളവർ.
ഇവരിൽ കേന്ദ്ര ഡെപ്യൂട്ടേഷനിൽ തുടരുന്ന അരുൺകുമാർ സിൻഹ ഒഴിച്ച് ബാക്കി എല്ലാവരും 2023-ൽ സർവീസിൽ നിന്ന് വിരമിച്ചവരാണ്.
പൊതുമേഖല സ്ഥാപനം
കേരളത്തിലെ പൊതുമേഖല സ്ഥാപനങ്ങളിൽ ചെയർമാൻ മാനേജിംഗ് ഡയറക്ടർ (സി.എം.ഡി) എന്ന പദവിയിലാണ് ടോമിൻ തച്ചങ്കരി സർവീസിലെ ഏറെക്കാലവും ചെലവഴിച്ചത്.
സിവിൽ സപ്ലൈസ് എംഡിയായാണ് ആദ്യ നിയമനം.
പിന്നീട് കേരള ബുക്ക്സ് ആൻഡ് പബ്ലിഷിംഗ് സൊസൈറ്റി, മാർക്കറ്റ്ഫെഡ്, ട്രാൻസ്പോർട്ട് കമ്മീഷണറേറ്റ്,
കെ.എസ്.ആർ.ടി.സി, കേരള ഫൈനാൻഷ്യൽ കോർപ്പറേഷൻ (കെ.എഫ്.സി) എന്നീ സ്ഥാപനങ്ങളിലും സേവനം ചെയ്തു 2023 ജൂലൈ 31ന് വിരമിച്ചപ്പോൾ പോലീസ് വകുപ്പിൽ തന്നെയുള്ള സംസ്ഥാന മനുഷ്യവകാശ കമ്മീഷനിൽ ഇൻവിസ്റ്റിഗേഷൻസ് ഡി.ജി.പിയായിരുന്നു.
സ്വകാര്യ ജീവിതം ഭാര്യ : പരേതയായ അനിത (2019-ൽ അന്തരിച്ചു) രണ്ട് മക്കൾ: മേഘ ഗൗതം (ബാംഗ്ലൂർ) കാവ്യ ക്രിസ്റ്റഫർ (കാനഡ)
സഹോദരങ്ങൾ ടെസ്സ(ന്യൂസിലാൻഡ്) ടോജോ(അമേരിക്ക പ്രൊഫസർ) ടിസൺ(ദുബായ് ബിസിനസ്) ടിജി(ന്യൂസിലാൻഡ്) സംഗീതസംവിധാനം
വചനം എന്ന ആൽബത്തിലെ രക്ഷകാ എൻ്റെ പാപഭാരം എല്ലാം നീക്കണെ എന്ന ഗാനരചനയിലൂടെ  ശ്രദ്ധേയനായി.
പിന്നീട് ഒരുപാട് ക്രിസ്റ്റ്യൻ ഭക്തിഗാനങ്ങൾക്ക്  രചനയും സംഗീതവും നൽകി.
1993-1996 കാലഘട്ടത്തിലെ ശ്രദ്ധേയമായ ഒട്ടുമിക്ക ക്രിസ്തീയ ഗാനങ്ങളും ടോമിൻ തച്ചങ്കരിയുടെ സംഭാവനകൾ ആണ്.
ഈ പാട്ടുകളിൽ ഏറെയും സൂപ്പർ ഹിറ്റ് ആയതും ഇന്ന് ഏറെ ആൾക്കാർ കേൾക്കുന്നതും ആണ്.
പി.കെ.ഗോപി രചിച്ച് ടോമിൻ തച്ചങ്കരി ഈണം പകർന്ന ആ ഗാനങ്ങൾ എല്ലാം ഭക്തി സാന്ദ്രങ്ങൾ ആണ് ഇന്നും.
ശ്രദ്ധേയ ഗാനങ്ങൾ രക്ഷകാ എൻ്റെ പാപഭാരമെല്ലാം നീക്കണെ...
കാൽവരിക്കുന്നിലെ കാരുണ്യമെ...
മഹിതമാം വഴിയിലെ...
ഒരിക്കൽ യേശുനാഥൻ....
ആത്മാവിൻ വരമരുളിയാലും....
സങ്കീർത്തനങ്ങൾ നീതിമാനെ വാഴ്ത്തുന്നു...
എൻ്റെ അടുത്തു നിൽക്കാൻ...
ആശാദീപം കാണുന്നു ഞാൻ...
തിരുനാമം സ്തുതിയായ്...
ക്രിസ്മസ് രാവണഞ്ഞ നേരം...
ദൈവ സ്നേഹം വർണിച്ചീടാൻ...
ആരാധിച്ചീടാം കുമ്പിട്ടാരാധിച്ചീടാം...
കുസൃതിക്കാറ്റ് , ബോക്സർ , മാന്ത്രികക്കുതിര തുടങ്ങിയ മലയാളചലച്ചിത്രങ്ങളുടെയും നിരവധി ക്രിസ്തീയ ഭക്തിഗാനങ്ങളുടെയും സംഗീതസംവിധാനം ഇദ്ദേഹം നിർവ്വഹിച്ചിട്ടുണ്ട്.
വിമർശനങ്ങൾ 1991 -ൽ ആലപ്പുഴ എ.എസ്.പി. ആയിരിക്കെ ആലപ്പുഴ സ്വദേശിനി സുജ എന്ന യുവതി മരിച്ചതുമായി ബന്ധപ്പെട്ട്  അയൽവാസിയായ പ്രകാശൻ എന്നയാളെ കസ്റ്റഡിയിലെടുത്ത് ക്രൂരമായി പീഡിപ്പിക്കുകയും എന്നാൽ തുടർന്ന് നടന്ന അന്വേഷണത്തിൽ ഇയാൾ നിരപരാധിയാണെന്ന് തെളിയുകയയും ചെയ്തു.
ഇതേ തുടർന്ന് ഈ കേസിൽ പ്രകാശൻ നടത്തിയ നിയമപോരാട്ടത്തിൽ തച്ചങ്കരിയെ പ്രോസീക്യൂട്ട് ചെയ്യുവാൻ സുപ്രീംകോടതി അനുമതി നൽകിയെങ്കിലും നിരന്തരം കേസ് നടത്തി തളർന്ന വാദി കേസ് ഒത്തുതീർപ്പാക്കി പിൻവലിയുകയുണ്ടായി.
2007 ജൂലൈയിൽ ഡി.ഐ.ജി.യായിരുന്ന ടോമിൻ തച്ചങ്കരി വരവിൽ കവിഞ്ഞ സ്വത്ത് സമ്പാദിച്ചുവെന്ന വിജിലൻസ് കേസിൻറെ അടിസ്ഥാനത്തിൽ, ടോമിൻ തച്ചങ്കരിയുടെ ഭാര്യ നടത്തുന്ന റിയാൻ സ്റ്റുഡിയോ വിജിലിൻസ് എസ്.പിയുടെ നേതൃത്വത്തിൽ പരിശോധന നടത്തി .
2009 ഡിസംബറിൽ തടിയന്റവിട നസീറിനെ ചോദ്യം ചെയ്യാൻ സർക്കാർ അറിയാതെയാണ് ഐ.ജി. ടോമിൻ തച്ചങ്കരിയെ ബാംഗ്ലൂരിലേയ്ക്ക് അയച്ചതെന്ന മുഖ്യമന്ത്രി വിഎസ് അച്യുതാനന്ദന്റെ പരാമർശവും വിവാദത്തിനിടയാക്കി.
2010 ഏപ്രിൽ മാസത്തിൽ ഗൾഫ് രാജ്യങ്ങൾ സന്ദർശനം നടത്തുന്ന സിപിഎം സംസ്ഥാന സെക്രട്ടറി പിണറായി വിജയനൊപ്പം തച്ചങ്കരിയും ഉണ്ടെന്നു പ്രതിപക്ഷം ആരോപണമുന്നയിച്ചു.
തച്ചങ്കരിയുടെ വിദേശ യാത്രയെപ്പറ്റി അന്വേഷിയ്ക്കാൻ മുഖ്യമന്ത്രി വിജിലിജൻസ് എഡിജിപി സിബി മാത്യൂസിന് നിർദ്ദേശം നൽകി .
2010-ൽ കണ്ണൂർ റെയ്ഞ്ച് ഐ.ജി. സ്ഥാനത്തിരിക്കവെ സർക്കാരിൻ്റെ അനുമതി ഇല്ലാതെ വിദേശയാത്ര നടത്തിയതിന് സർവ്വീസിൽ നിന്ന് സസ്പെൻഡ് ചെയ്തു അവലംബം ↑ ഡി.ജി.പി ടോമിൻ തച്ചങ്കരി ജൂലൈ 31ന് സർവീസിൽ നിന്ന് വിരമിക്കുന്നു ↑ ടോമിൻ തച്ചങ്കരി ജൂലൈ 31ന് വിരമിക്കുന്നു.
തിങ്കളാഴ്ച വൈകിട്ട് പോലീസ് ആസ്ഥാനത്ത് ഔദ്യോഗിക വിടവാങ്ങൽ പരിപാടി.
↑ പോലീസ് അനുഭവങ്ങൾ സിനിമയാക്കാൻ തച്ചങ്കരി ↑ https://www.onmanorama.com/news/kerala/2023/07/09/tomin-thachankary-retire-month-vinod-kumar-dgp.amp.html ↑ https://www.manoramaonline.com/news/latest-news/2021/06/01/tomin-thachankary-take-charge-in-human-rights-commission.html ↑ https://www.manoramaonline.com/news/kerala/2021/05/26/thachankary-in-human-commission.html ↑ https://keralakaumudi.com/news/mobile/news.php?id=542483 u=thachankari ↑ https://english.mathrubhumi.com/news/kerala/tomin-j-thachankary-promoted-to-rank-of-dgp-1.5019465 ↑ ↑ https://keralakaumudi.com/news/news.php?id=470889 u=thachankary ↑ https://www.manoramaonline.com/news/kerala/2020/09/04/tomin-j-thachankary-appointed-as-kerala-financial-corporation-chairman.html ↑ https://www.mathrubhumi.com/mobile/news/kerala/tomin-thachankary-transfered-to-human-rights-commission-1.5696702 ↑ https://www.mathrubhumi.com/mobile/videos/news/news-in-videos/tomin-j-thachankary-new-posting-in-human-rights-commission-1.5696715%5Bപ്രവർത്തിക്കാത്ത+കണ്ണി%5D ↑ {{ cite web }} : Check | url= value ( help ) ↑ https://www.manoramaonline.com/music/features/2022/12/26/pk-gopi-and-vachanam-songs.html ↑ മലയാളസംഗീതം ↑ ↑ https://www.thenewsminute.com/article/look-controversies-around-tomin-thachankary-man-promoted-keralas-adgp-22465 കൂടുതൽ വായനയ്ക്ക്
https://www.manoramaonline.com/news/kerala/2020/09/04/tomin-j-thachankary-appointed-as-kerala-financial-corporation-chairman.html
https://www.mathrubhumi.com/news/kerala/tomin-j-thachankari-promoted-to-dgp-1.5019201
https://nanaonline.in/tag/tomin-j-thachankary/ Archived 2022-04-07 at the Wayback Machine .
https://www.mathrubhumi.com/print-edition/kerala/tomin-thachankary-daughters-marriage-1.3899657 Archived 2019-08-05 at the Wayback Machine .
ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Tomo_Riba_Institute_of_Health_and_Medical_Sciences
അരുണാചൽ പ്രദേശിലെ ആദ്യത്തെ മെഡിക്കൽ കോളേജാണ് ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ്.
ഇത് പാപും പാരെ ജില്ലയിലെ നഹർലഗൂൺ പട്ടണത്തിൽ സ്ഥിതി ചെയ്യുന്നു.
2017-ൽ സ്ഥാപിതമായ ഈ സ്ഥാപനത്തിലെ 2018-19 അധ്യയന വർഷത്തേക്കുള്ള അക്കാദമിക് സെഷൻ 2018 ഓഗസ്റ്റ് 1-ന് ആരംഭിച്ചു.
ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ് കോളേജിലും ആശുപത്രിയിലും 50 എംബിബിഎസ് സീറ്റുകളും 300 കിടക്കകളുള്ള ആശുപത്രിയുമുണ്ട്.
അരുണാചൽ പ്രദേശിന്റെ രണ്ടാമത്തെ മുഖ്യമന്ത്രിയായ ടോമോ റിബയുടെ പേരിലാണ് ഇൻസ്റ്റിറ്റ്യൂട്ട് അറിയപ്പെടുന്നത്.
ടോമിയോക്ക സിൽക്ക് മിൽ ഇംഗ്ലീഷ് വിലാസം https://ml.wikipedia.org/wiki/Tomioka_Silk_Mill
ജപ്പാനിലെ ഏറ്റവും പഴക്കം ചെന്ന ആധുനിക സിൽക്ക് റീലിംഗ് ഫാക്ടറിയാണ് ടോമിയോക്ക സിൽക്ക് മിൽ .
1872 ൽ സർക്കാരാണ് ഈ മില്ല് നിർമ്മിച്ചത്.
ഫ്രാൻസിൽനിന്നും വന്ന ആധുനിക സിൽക്ക് റീലിംഗ് സാങ്കേതികവിദ്യ ജപ്പാനിൽ അവതരിപ്പിക്കുന്നതിനാണീ മില്ല് നിർമ്മിച്ചത്.
ഇന്ന് ഈ ഫാക്ടറി ഒരു ചരിത്രസ്മാരകമായാണ് സർക്കാർ സൂക്ഷിക്കുന്നത്.
ജപ്പാനിലെ ഗുനെമ പെർഫ്ക്ചറിലെ ഓൾഡ് സിറ്റി ഓഫ് ടോമിയോക്കയിലാണ് ഈ മില്ല് സ്ഥിതിചെയ്യുന്നത്.
തലസ്ഥാനമായ ടോക്കിയോക്ക് 100 കിലോമീറ്റർ വടക്ക് പടിഞ്ഞാറായാണ് ഈ സ്ഥലം സ്ഥിതിചെയ്യുന്നത്.
ഈ മില്ല് യുനെസ്കോ ലോകപൈതൃകസ്ഥാനങ്ങളുടെ പട്ടികയിൽ പെടുത്തിയിട്ടുണ്ട്.
Gallery ഉൾഭാഗം പഴയ ചിത്രം ഇൻസ്പെക്ടറുടെ ബംഗ്ലാവ് ഫ്രഞ്ച് സ്ത്രീ ഇൻസ്പെക്ടർമാരുടെ താമസസ്ഥലം ഈസ്റ്റ് കൊക്കൂൺ വെയർഹൗസ് ഇൻഫിർമറി Machine സിൽക്ക് ചുറ്റുകളാക്കുന്ന മില്ല് താമസസ്ഥലങ്ങൾ പ്രധാന കെട്ടിടം കാര്യാലയം പുകക്കുഴൽ ബുർനാറ്റ് മാൻഷൻ പുറത്തേക്കുള്ള കണ്ണികൾ Tomioka Silk Mill World Heritage Promotion Homepage
ടോമിറ്റാരോ മാകിനോ ടോമിറ്റാരോ മാകിനോ
സസ്യവർഗ്ഗീകരണത്തിലെ സംഭാവനകളാൽ ജപ്പാനിലെ സസ്യശാസ്ത്രജ്ഞന്മാരിൽ മുൻപന്തിയിൽ നിൽക്കുന്ന ഒരു ശാസ്ത്രജ്ഞനാണ് ടോമിറ്റാരോ മാകിനോ - Tomitaro Makino ( 牧野 富太郎 , Makino Tomitarō , ഏപ്രിൽ 24, 1862 – ജനുവരി 18, 1957) .
ജപ്പാനിലെ സസ്യശാസ്ത്രത്തിന്റെ പിതാവായി ഇദ്ദേഹം അറിയപ്പെടുന്നു.
ലിനയസിന്റെ രീതി പിൻതുടർന്ന് ജപ്പാനിലെ സസ്യങ്ങളെ വർഗ്ഗീകരിച്ച ആദ്യത്തെ ശാസ്ത്രകാരന്മാരിൽ മുൻപന്തിയിലാണ് ഇദ്ദേഹത്തിന്റെ സ്ഥാനം.
തന്റെ Makino's Illustrated Flora of Japan -ൽ അദ്ദേഹം 50000 -ലേറെ സ്പെസിമനുകളെയാണ് ഡോക്കുമെന്റ് ചെയ്തിരിക്കുന്നത്.
പഠനം പൂർത്തിയാവാതെ ഗ്രാമർ സ്കൂളിൽ നിന്നും പുറത്തിറങ്ങിയ അദ്ദേഹം പീന്നിട് പി എച് ഡി നേടുകയും, ഇന്ന് അദ്ദേഹത്തിന്റെ ജന്മദിനം ജപ്പാനിലെ സസ്യശാസ്ത്രദിനമായി അഘോഷിക്കപ്പെടുകയും ചെയ്യുന്നു.
കോച്ചിയിലെ സകാവയിൽ ആണ് അദ്ദേഹം ജനിച്ചത്.
കുട്ടിയായിരിക്കുമ്പോഴേ മാതാപിതാക്കൾ നഷ്ടപ്പെട്ട അദ്ദേഹത്തെ മുത്തശ്ശിയാണ് വളർത്തിയത്.
സ്കൂളിൽ നിന്നും രണ്ടുവർഷത്തിനുശേഷം പഠനം മതിയാക്കി പുറത്തിറങ്ങിയെങ്കിലും അദ്ദേഹത്തിന് ഇംഗ്ലീഷ്, ഭൂമിശാസ്ത്രം, സസ്യശാസ്ത്രം എന്നിവയോട് വലിയ ആഭിമുഖ്യമുണ്ടായിരുന്നു.
1880 -ൽ നാട്ടിൽ പ്രാഥമികവിദ്യാലയത്തിൽ അധ്യാപനം തുടങ്ങിയ അദ്ദേഹം തന്റെ ആദ്യത്തെ സസ്യശാസ്ത്രപ്രബന്ധം പ്രസിദ്ധീകരിച്ചു.
1884 -ൽ തന്റെ സസ്യശാസ്ത്രതാല്പര്യങ്ങൾ നേടിയെടുക്കാൻ ടോക്യോ സർവ്വകലാശാലയിലേക്ക് പോയ അദ്ദേഹം റ്യോകിച്ചി യതാബെയോടൊപ്പം പ്രവർത്തിച്ചു.
1890 -ൽ വിവാഹിതനായ അദ്ദേഹത്തിന് 13 മക്കൾ ഉണ്ടായിരുന്നു.
1887 -ൽ അദ്ദേഹം സസ്യശാസ്ത്രത്തിൽ ഒരു ഗവേഷണ ജേർണൽ പ്രസിദ്ധീകരിച്ചുതുടങ്ങി.
1936 -ൽ താൻ കണ്ടുപിടിച്ച 1000 സസ്യങ്ങൾ ഉൾപ്പെടെ 6000 സ്പീഷിസുകളെപ്പറ്റി വിവരിക്കുന്ന ആറു വാല്യമുള്ള മാകിനോ ബുക്ക് ഓഫ് ബോട്ടണി അദ്ദേഹം പ്രസിദ്ധീകരിച്ചു.
1940 -ൽ അദ്ദേഹം പ്രസിദ്ധീകരിച്ച മാകിനോസ് ഇല്യുസ്ട്രേറ്റഡ് ഫ്ലോറ ഓഫ് ജപ്പാൻ അദ്ദേഹത്തിന്റെ ഏറ്റവും മികച്ച ഗ്രന്ഥവും   വിജ്ഞാനകോശവുമാണ്.
1948 -ൽ ഹിരോഹിതോ ചക്രവർത്തി അദ്ദേഹത്തെ സസ്യശാസ്ത്രത്തെക്കുറിച്ച് പ്രസംഗിക്കാൻ കൊട്ടാരത്തിലേക്ക് ക്ഷണിക്കുകയുണ്ടായി.
ആകെ മാകിനോ 2500 -ലേറെ സസ്യങ്ങളെ നാമകരണം ചെയ്യുകയുണ്ടായി, അതിൽ 1000 എണ്ണം പുതിയ സ്പീഷിസുകളും 1500 എണ്ണം പുതിയ ഇനങ്ങളും ആയിരുന്നു.
ഇവ കൂടാതെ മാകിനോ 600 പുതിയ സ്പീഷിസുകൾ കണ്ടെത്തുകയും ചെയ്തു.
1957 -ൽ അദ്ദേഹത്തിന്റെ മരണത്തെത്തുടർന്ന് 400000 ത്തോളമുള്ള സ്പെസിമനുകളുടെ ശേഖരം ടോക്യോ മെട്രോപൊളിറ്റൻ സർവകലാശാലക്ക് സംഭാവനയായി നൽകപ്പെടുകയുണ്ടായി.
ടൊക്യോയിലെ മാകിനോ ഹെർബേറിയവും തന്റെ നാട്ടിലെ ഗോഡായ് മലയിലെ മാകിനോ ബൊട്ടാണിക്കൽ ഗാർഡനും അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടവയാണ്.
ടോക്യോയുടെ ബഹുമാനിത പൗരനായി അദ്ദേഹത്തെ നാമകരണം ചെയ്തിരുന്നു.
അദ്ദേഹത്തിന്റെ സംഭാവനകളെപ്പറ്റിയുള്ള കണക്കെടുപ്പിൽ, OCLC / WorldCat 4 ഭാഷകളിലായി ഏതാണ്ട് 270 -ലേറെ എഴുത്തുകളും 430 -ലേറെ പ്രസിദ്ധീകരണങ്ങളും 1060 -ലേറെ ലൈബ്രറി ഹോൾദിംഗുകളും ഉൾപ്പെടുന്നു.
Makino shokubutsugaku zenshū (Makino's Book of Botany) Sōsakuin, 1936 Makino shin Nihon shokubutsu zukan (Makino's New Illustrated Flora of Japan),    Hokuryūkan, 1989, ISBN 4-8326-0010-9 Makino എന്നാണ് സസ്യശാസ്ത്രസംബന്ധിയായ കാര്യങ്ങളിൽ ഇദ്ദേഹത്തെ പരാമർശിക്കുമ്പോൾ ഉപയോഗിക്കുന്ന ചുരുക്കെഴുത്ത്.
അവലംബം പുറത്തേക്കുള്ള കണ്ണികൾ With plants I live - Tomitaro Makino Archived 2005-04-21 at the Wayback Machine .
, a short biography Makino Botanical Gardens on Mount Godai Archived 2007-02-08 at the Wayback Machine .
National Diet Library photos and biography
ടോയാമാരു ഇംഗ്ലീഷ് വിലാസം https://ml.wikipedia.org/wiki/T%C5%8Dya_Maru
ജാപ്പനീസ് ദേശീയ റെയിൽവേ നിർമ്മിച്ച ഒരു ജാപ്പനീസ് ട്രെയിൻ ബോട്ടാണ് ടോയാമാരു Tōya Maru ( 洞爺丸 ) 1954 സെപ്റ്റംബർ 26 ന് ഹൊക്കൈഡൊ , ഹോൺഷൂ എന്നീ ജാപ്പനീസ് ദ്വീപുകൾക്കിടയിലെ സുഗാരു കടലിടുക്കിൽ ചുഴലിക്കാറ്റിലിത് മുങ്ങിപ്പോയിരുന്നു.
പിന്നീട് പ്രാദേശികമായി ഇത് ടോയാമാരു ടൈഫൂൺ എന്നറിയപ്പെട്ടിരുന്നു.
അതിൽ ഉണ്ടായിരുന്ന 1,153 പേർ അപകടത്തിൽ കൊല്ലപ്പെട്ടതായി ജാപ്പനീസ് ദേശീയ റെയിൽ‌വേ 1955 സെപ്റ്റംബറിൽ പ്രഖ്യാപിച്ചു.
എന്നിരുന്നാലും, മരണത്തിൽ കൃത്യമായ എണ്ണം അജ്ഞാതമായി തുടരുന്നു.
കാരണം അവസാന നിമിഷം കപ്പലിൽ കടന്നുപോകാൻ ഇടയായവരും സംഭവത്തിന് തൊട്ടുമുമ്പ് ടിക്കറ്റ് റദ്ദാക്കിയവരുമുണ്ട്.
1947 നവംബർ 21 നാണ് ടോയാ മാരു വെള്ളത്തിലിറക്കിയത്.
അതിന്റെ ബീം 118.7 മീറ്റർ (389 അടി) നീളവും 15.85 മീറ്റർ (52.0 അടി) ഉം ആയിരുന്നു.
3,898 ഗ്രിറ്റ് (11,040 മീ 3) മൊത്തം രജിസ്റ്റർ ടൺ ഉണ്ടായിരുന്നു.
1,128 യാത്രക്കാരെ ഉൾക്കൊള്ളാൻ ടയാ മാരുവിന് സാധിച്ചു.
120 പേരുടെ ഒരു സംഘമായ ജോലിക്കാരും പ്രവർത്തിച്ചിരുന്നു.
അമോറിയിൽ നിന്ന് ഹക്കോഡേറ്റിലേക്കുള്ള ദൂരം 4 മണിക്കൂർ 30 മിനിറ്റിനുള്ളിൽ കടന്നിരുന്നു.
1950നു മുമ്പ് റഡാർ ഉപകരണങ്ങൾ ഘടിപ്പിച്ച ആദ്യത്തെ ജാപ്പനീസ് കപ്പലുകളിൽ ഒന്നായി ടോയാ മാരു മാറി.
മുങ്ങുന്നതിന് ഒരു മാസം മുമ്പാണ് ഇതിനെ ചക്രവർത്തി ഉപയോഗിച്ചത്.
സുഗരു കടലിടുക്കിലെ പതാകക്കപ്പൽ എന്നും ടോയാ മാരു പ്രശസ്തയായിരുന്നു.
അപകടം ടോയാ മാരുവിന്റെ അവസാനം